“Sinu 365 uut võimalust!” on ligi 400-leheküljeline kogumik, mis innustab liikuma ja sportima ning seeläbi enda elukvaliteeti parandama. Kogumik sisaldab inspireerivaid tsitaate selle valdkonna tippudelt ja on suunatud igal tasemel harrastajatele ning alustajatele.
#000000
Kogumik on mõeldud nii neile, kes juba mingil kujul liikumisega tegelevad, aga ka neile, kes plaanivad sellega alles algust teha ja on selleks stardipaugu ootel. Kogumik esitab väljakutse ka neile, kes on alati mõelnud, et aktiivne ja sportlik eluviis pole nende jaoks. Tuleb vaid lugeda raamatus sisalduvaid mõtteteri ja ehk panevad need juba homme teisiti arvama!
#000001
Kogumik sisaldab 365 mõtet, mis annavad inspiratsiooni liikumise ja sportimisega alustamiseks ning ka vaatamata väljakutsetele jätkamiseks. Innustavaid mõtteid jagub raamatus aasta igaks päevaks ja erinevateks hetkeks, mil entusiasmi napib: kahtluse korral, miks üldse liikuda ja sportida; kui ei tea, kuidas aktiivsema eluga alustada või jätkata või kui pole selleks piisavalt tahet; olukorras, kus tuleb toime tulla tagasilöökidega ja ka endale eesmärkide seadmisel.
#000002
Tennisevigastuste käsiraamat + Temtex kinesioteip Borealiselt
#000004